لما بقرأ عن معاملة الرسول عليه الصلاة والسلام مع زوجاته أو بناته أو لما اشوف كلام حد أنه بيحب مراته وفخور بيها او حد مع أخته المهم انا بزعل على نفسي والله مش بحسدهم بالعكس بدعيلهم ربنا يسعدهم ويحفظهم بس انا بتضايق مش بيحصل معايا كده وساعات ببكى! وخايفة جدا من الخطوبة وساعات بتلكك على اى حاجة للرفض
يا سيدتي، هذا قدوتنا وشمس ليالينا الغائبة لن يكون رجلاً مثله بأبي هو وأمي.! متفهم لاحتياجك وشعورك ده، الاقتراح اللي ممكن أقوله إنك تشتغلي على نفسك وتحسني الاختيار، ثم في أغلب الأحيان المرأة تستطيع أن تروض الرجل وتراوده لكن اللي بيحصل إن راجلين بيبقوا واقفين بينطحوا قصاد بعض في البيت، ثم الزواج اختبار بحلوه ومره، والرجل إذا تزوج أو تزوجت المرأة فقد انسكبت الأرواح في جسدين حتى لكأنها روح واحدة في جسدين، وقد يمرض طرف أو عضو في الجسد ويظل الجسد يداويه ويعالجه ويصبر عليه حتى يكون آخر الدواء البتر.! ايه بقى اللي بيحصل اليومين دول، لعب، بنتجوز عشان الناس بيتجوزوا، أو عشان الشهوة أو عشان الدنيا بشقها البخس، ثم نبكي حظنا. وزي ما قلت لك ممكن تكوني عملتِ اللي عليكِ ويبقى اختبار، بس هتكوني مرتاحة من جوة عشان عملتِ دورك، ويا أختي مهما هربتِ من سهم الابتلاء إن نفد القلب أصيب العقل أو الجسد.!